ব্রেট শ্যুলজ

**ব্রেট নোলান শ্যুলজ** (; জন্ম: ২৬ আগস্ট, ১৯৭০) পূর্ব লন্ডন এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯০-এর দশকের দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, গটেং ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ বামহাতি ফাস্ট বোলিং করতেন। এছাড়াও, বামহাতে নিচেরসারিতে ব্যাটিং করতেন ‘বিয়ার’ ডাকনামে পরিচিত **ব্রেট শ্যুলজ**।

## প্রথম-শ্রেণীর ক্রিকেট
আলেকজান্ডার রোড হাইস্কুলে অধ্যয়ন শেষে কিংসউড কলেজে পড়াশুনো করেন। ১৯৮৮-৮৯ মৌসুমে কিশোরদের প্রতিনিধিত্বমূলক ক্রিকেটে ইপি নাফের পক্ষে খেলেন। এরপর, ১৯৮৯ সালে এসএ স্কুলসের পক্ষে খেলেছিলেন তিনি।

১৯৮৯-৯০ মৌসুম থেকে ১৯৯৭-৯৮ মৌসুম পর্যন্ত ব্রেট শ্যুলজের প্রথম-শ্রেণীর খেলোয়াড়ী জীবন চলমান ছিল। আক্রমণধর্মী বামহাতি পেসার হিসেবে ব্রেট শ্যুলজের সুনাম ছিল। পাশাপাশি, সমানে আঘাতপ্রাপ্তি, শারীরিক সুস্থতার অভাব ও নিখুঁতবিহীন অবস্থায় খেলাও তার নিত্যসঙ্গী ছিল।

## আন্তর্জাতিক ক্রিকেট
সমগ্র খেলোয়াড়ী জীবনে নয়টিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন ব্রেট শ্যুলজ। ১৩ নভেম্বর, ১৯৯২ তারিখে ডারবানে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ৬ অক্টোবর, ১৯৯৭ তারিখে রাওয়ালপিন্ডিতে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। এছাড়াও, ৯ ডিসেম্বর, ১৯৯২ তারিখে পোর্ট এলিজাবেথে সফরকারী ভারত দলের বিপক্ষে একটিমাত্র একদিনের আন্তর্জাতিকে অভিষেক ঘটে তার।

১৯৯৩-৯৪ মৌসুমে তিন টেস্ট নিয়ে গড়া সিরিজ খেলার উদ্দেশ্যে দক্ষিণ আফ্রিকা দলের সদস্যরূপে শ্রীলঙ্কা গমন করেন। এ সফরে ২০ উইকেট পান তিনি। তার বামহাতি দ্রুতগতিসম্পন্ন বোলিং ডানহাতি ও বামহাতি ব্যাটসম্যান - উভয়েরই বিরাট সমস্যায় ফেলে। ঐ মৌসুমে শ্রীলঙ্কার ধীরগতিসম্পন্ন পিচে তিনি তার পেস বোলিং শূন্যে ভাসিয়ে ফেলতেন ও ততোটা পিচে অফের দিকে ফেলতেন না। পাশাপাশি, কৌণিকভাবে বল ডেলিভারি দেয়ার কারণে সকল ধরনের ব্যাটসম্যানের সমস্যার কারণ হয়ে দাঁড়ায়। আঘাতের কারণে তাকে বেশ কয়েকবার হাঁটুতে অস্ত্রোপচার করতে হয়েছিল। ফলশ্রুতিতে, পরবর্তী চার মৌসুমে তিনি মাত্র চারটি খেলায় অংশ নেন।

## অবসর
ক্রিকেট খেলা থেকে অবসর গ্রহণের পর ব্যবসায়ের দিকে ঝুঁকে পড়েন। কেপ টাউনভিত্তিক অল বার নান অন ব্রি স্ট্রিটের সত্ত্বাধিকারী হন। বর্তমানে তিনি দক্ষিণ আফ্রিকাভিত্তিক স্বাধীন ঝুঁকি ব্যবস্থাপনা ও স্বল্পকালীন বীমা ব্যবসা একোনোরিস্ক ব্রোকার কনসালট্যান্টসের স্বল্পমেয়াদী বীমা বিশেষজ্ঞ প্রতিষ্ঠানের পরিচালক। এছাড়াও, অ্যালান ডোনাল্ড, জেপি ডুমিনি ও মেরিক প্রিঙ্গলের সাথে সাসফিন ব্যাংক কেপ টাউন ক্রিকেট সিক্সেসের শুভেচ্ছা দূতের দায়িত্ব পালন করছেন।

টিয়ার্স এনিম্যাল রেসক্যু, সস চিলড্রেন্স ভিলেজেস এসএ ও একর্স অব লাভের ন্যায় কয়েকটি দাতব্য সংস্থার সাথে সক্রিয়ভাবে যুক্ত রয়েছেন। রেড ক্রস ওয়ার মেমোরিয়াল চিলড্রেন্স হসপিটালের ব্রেদইজি প্রকল্পে সহায়তা করছেন। নভেম্বর, ২০১৬ সালে ব্রেটের উদ্যোগে ও ইকোনোরিক্সের সৌজন্যে ১০০,০০০ এর অধিক অর্থ সংগ্রহ করেন।

সমগ্র খেলোয়াড়ী জীবন নয় টেস্ট নিয়ে সম্পন্ন হলেও ‘বিয়ার’ ডাকনামে পরিচিত বার্ট শ্যুলজ মাঠে অবাধ বিচরণ করেছেন, বিনোদনের পাশাপাশি ক্রিকেট পিচে ব্যক্তিত্ব বজায় রেখেছেন। ব্যাটসম্যানের মাঝে চাপ সৃষ্টি করে রাখতেন ও বোলিং ক্রিজে আসাকালে দর্শকদেরকে বিস্ময়াভূত করে রাখতেন।

২০১৩ সালে ইন্ডিয়ান এক্সপ্রেসে তাকে বিশ্ব ক্রিকেটে প্রতিপক্ষের অন্যতম সেরা ভীতিপ্রদর্শনকারী বোলার হিসেবে উল্লেখ করা হয়েছিল। ক্রমাগত আঘাতপ্রাপ্তি সত্ত্বেও তিনি বিশ্ব ক্রিকেটে সেরা খেলা প্রদর্শনে সচেষ্ট ছিলেন।

ব্যক্তিগত জীবনে বিবাহিত তিনি। জর্জিনা নাম্নী এক রমণীর পাণিগ্রহণ করেন। বর্তমানে তারা কেপ টাউনে কন্যা স্কিকে নিয়ে বসবাস করছেন।

## তথ্যসূত্র

## আরও দেখুন
* জিমি কুক
* স্যান্ডফোর্ড শ্যুলজ
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* দক্ষিণ আফ্রিকান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 
*Sport24. "Brett Schultz, Mfuneko Ngam: Strike bowling's too-fleeting fireballs", 3 June 2020
*Sport24. "Gibbs names best all-time Proteas Test and ODI XI, picks 'evil' Schultz", 1 May 2020
*Cric Buzz. "Schultz now secures assets", 17 April 2018
*First Post. "India vs South Africa: Brett Schultz", 7 January 2018 
*Cricket Classics YouTube. "Brett Schultz Demolishes Sri Lanka in their Own Backyard", 2 October 2017
*Cricket Country. "Schultz: 17 interesting facts about the South African pacer", 26 August 2017 
*CricketCountry. "Brett Schultz: We all know that Australians are founding fathers of the sledge", 30 March 2017
*Biz Community News. "2017 Cape Town Sixes Cricket Ambassador Brett Schultz manages Legends team", 21 January 2017
*ESPNcricinfo. "When Schultz slung 'em in", 21 January 2017  
*ESPNcricinfo. "They'll always be Sri Lanka for Brett Schultz", 8 January 2017 
*The Island News, Sri Lanka. "The devastating story of Brett Schultz – man who destroyed Sri Lanka in 1993. Written by Rex Clementine ", 7 January 2017
*TEARS Sleepathon Fundraising Campaign. "Brett Schultz appeal for sponsorship as he sleeps in a kennel for the night in aid of raising money for TEARS Animal Rescue ", 28 March 2016
*Criclife. "An Interview with Brett Schulz ", 1 October 2015
*Criclife. "Brett Schultz: 15 interesting facts about the South African pacer", 26 August 2015
*Business Day. "Can Rabada copy Schultz’s blitz? ", 2 July 2015
*News24. "The 'Bear' encourages Proteas to 'create a stir' ", 9 March 2015
*Cricinfo.com. "Brett Schultz: There has been no successful pacer who hasn't been aggressive", 22 November 2014
*Go Cricket. "Brett Schultz's legend lives on ", 25 July 2014
*Cricinfo.com. "In 1993 and 2006, South Africa's bowlers had vastly different results in Colombo. Brett Schultz and Makhaya Ntini look back", 9 July 2014
*Sunday Times. "Brett Schultz finds his line and length", 15 January 2011

বিষয়শ্রেণী:১৯৭০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:ওয়েস্টার্ন প্রভিন্সের ক্রিকেটার
বিষয়শ্রেণী:গটেংয়ের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকার একদিনের আন্তর্জাতিক ক্রিকেটার